Karpatų gamtos nacionalinis parkas
Karpatų gamtos nacionalinis parkas (ukr. Карпатський національний природний парк) – nacionalinis parkas pietvakarių Ukrainoje, Ivano Frankivsko srities pietuose, Ukrainos Karpatų (Rytų Karpatų dalis) šlaituose. Įsteigtas 1980 m., apima dalį Karpatų rezervato. Pirmasis nacionalinis parkas Ukrainoje. Parkas yra Nadvirnos ir Verchovynos rajonuose, ir apima Pruto ištakas bei aukštupį. Parko pakraštyje stūkso aukščiausias šalyje Hoverlos kalnas. Parkas apima didelius Karpatų kalnų miškų masyvus, kur vyrauja kėniai, bukai ir eglės. Aukštikalnėse plyti subalpinės pievos. Krenta aukščiausias šalyje Ženeckyj Huko krioklys (15 m), telkšo pora ledyninių ežerų. Brebeneskulo ežeras Ženeckyj Huko krioklys Makovycios kalnas